앞

<-

다음

->

瑜伽師地論卷第十

彌勒菩薩說

三藏法師玄□奉　詔譯

本地分中有尋有伺等三地之七

欲愛云何. 謂欲界諸行爲緣所生. 於欲界行染汚希求. 由此能生欲界苦果. 色愛云何. 謂色界諸行爲緣所生. 於色界行染汚希求. 由此能生色界苦果. 無色愛云何. 謂無色界諸行爲緣所生. 於無色界行染汚希求. 由此能生無色界苦果. 欲取云何. 謂於諸欲所有欲貪. 見取云何. 謂除薩迦耶見. 於所餘見所有欲貪. 戒禁取云何. 謂於邪願所起戒禁所有欲貪. 我語取云何. 謂於薩迦耶見所有欲貪. 初唯能生欲界苦果. 餘三通生三界苦果. 欲有云何. 謂欲界前時有. 業有. 死有. 中有. 生有. 及那落迦傍生餓鬼人天有. 總說名欲有. 此復由先所作諸行煩惱攝受之所熏發. 色有云何. 謂除那落迦傍生餓鬼人有. 所餘是色有應知. 無色有云何. 謂復除中有. 所餘是無色有應知. 問依何義故建立七有. 所謂那落迦傍生餓鬼人天有. 業有中有. 答依三種所作故. 一能引有. 謂一. 二趣有有. 謂一. 三受用果有. 謂五. 生云何. 謂於胎卵二生. 初託生時. 等生云何. 謂卽於彼身分円滿. 仍未出時. 趣云何. 謂從彼出. 起云何. 謂出已增長. 出現云何. 謂於濕化二生. 身分頓起. 蘊得云何. 謂卽於彼諸生位中. 五取蘊轉. 界得云何. 謂卽彼諸蘊因緣所攝性. 處得云何. 謂卽彼諸蘊餘緣所攝性. 諸蘊生起云何. 謂卽彼諸蘊日日飮食之所資長命根. 出現云何. 謂卽彼諸蘊餘壽力故. 得相續住. 此生支略義者. 謂若生自性. 若生處位. 若所生. 若因緣所攝. 若任持所引. 若俱生依持. 是名略義

衰云何. 謂依止劣故. 令彼掉動. 老云何. 謂◑色衰變. 攝云何. 謂皮膚緩皺. 熟云何. 謂火力衰減. 無復勢力受用欲塵. 氣力損壞云何. 謂性多疾病故. 無有勢力能作事業. 黑◑間身云何. 謂◑黑出現損其容色. 身脊◑曲喘息奔急云何. 謂行步威儀. 身形所顯. 由此發起極重喘嗽. 形貌◑前云何. 謂坐威儀位. 身首低曲. 憑據杖策云何. 謂住威儀位. 依杖力而住. 昏昧云何. 謂臥威儀位. 數重睡眠. 羸劣云何. 謂卽於此位無力速覺. 損減云何. 謂念慧衰退. 衰退云何. 謂念慧劣故. 至於善法不能現行. 諸根◑熟云何. 謂身體앗羸. 功用破壞云何. 謂彼於境不復明利. 諸行朽故云何. 謂彼於後將欲終時. 其形腐敗云何. 謂壽量將盡. 身形臨壞. 於諸事業. 無復功能. 此老略義者. 謂依止變壞鬚◑變壞. 充悅變壞. 火力變壞. 無病變壞. 色相變壞. 威儀變壞. 無色諸根變壞. 有色諸根變壞. 時分已過. 壽量將盡. 略義應知. 彼彼有情云何. 謂那落迦等. 有情種類云何. 謂卽彼一切. 終云何. 謂諸有情離解支節而死. 盡云何. 謂諸有情由解支節而死. 壞云何. 謂識離身. 沒云何. 謂諸色根滅. 捨壽云何. 謂氣將盡位. 捨煖云何. 謂不動位棄捨諸蘊. 命根謝滅云何. 謂時死. 死云何. 謂遇橫緣非時而死. 時運盡云何. 謂初死未久位. 又死魔業名時運盡. 此死略義者. 謂若死若死法. 若死差別. 若死後位. 是名略義. 如是名爲緣起差別應知

問何因緣故. 無明等諸有支. 作如是次第說. 答諸愚癡者. 要先愚於所應知事. 次卽於彼發起邪行. 由邪行故. 令心顚倒. 心顚倒故. 結生相續. 生相續故. 諸根円滿. 根円滿故. 二受用境. 受用境故. 若耽著若希求. 由希求故. 於方覓時. 煩惱滋長. 煩惱滋長故. 發起後有愛非愛業. 由所起業滋長力故. 於五趣生死中苦果生. 苦果生已. 有老死等苦. 謂內身變異所引老死苦. 及境界變異所引憂歎苦. 熱惱之苦. 是故世尊. 如是次第說十二支. 復有次第差別. 謂依二種緣. 建立緣起次第. 一內身緣. 二受用境界緣. 內身緣. 前六支所攝. 受用境界緣. 後六支所攝. 先於內身起我執等愚. 由此不了諸業所引苦果異熟故. 發起諸業. 旣發起已. 卽隨彼業. 多起尋思. 由業與識爲助伴故. 能感當來三種苦果. 謂根初起所攝苦果. 根円滿所攝苦果. 受用境界所攝苦果. 卽名色爲先. 觸爲最後. 又於現法中. 依觸緣受. 發起於愛. 由受用境界緣. 廣起追求. 或由事業門. 或由利養門. 或由戒禁門. 或由解脫門. 發起欲求內身求. 邪解脫求. 如是求時. 令先所起煩惱及業所引五趣生死果生. 旣得生已. 老死隨逐. 復有次第差別. 謂由三種有情聚. 一樂出世淸淨. 二樂世間淸淨. 三樂著境界. 由初聚故. 滅諸緣起. 增白◑品. 由第二有情聚故. 不如實知諸諦道理. 若住正念. 或作福業. 或作有漏修所引不動業. 若不住正念. 便發非福業. 或起追悔所引. 或不追悔歡喜所引心. 相續住. 彼又如前於下中上生處次第. 能感當來三種苦果. 謂名色爲先. 觸爲最後. 由第三有情聚故. 依現受用境所生受. 於現法中如前次第. 起後六支. 謂受爲先. 老死爲後. 問何因緣故. 逆次第中. 老死爲先. 說諸緣起. 答依止宣說諦道理故. 以生及老死能顯苦諦. 如世尊言. 新名色滅爲上首法

問何故不言諸無明滅爲上首耶. 答依心解脫者. 而施設故. 由彼於現法中. 種子苦. 及當來苦果. 不生而滅. 故說名色爲先. 受爲最後. 得究竟滅. 又於現法中. 受諸受時. 愛及隨眠. 永◑不起. 說名爲滅. 由彼滅故. 以彼爲先. 餘支亦滅. 如是等類. 宣說緣起次第應知. 問何故緣起說爲緣起. 答由煩惱繫縛往諸趣中數數生起故. 名緣起. 此依字釋名. 復次依託衆緣. 速謝滅已. 續和合生. 故名緣起. 此依刹那義釋. 復次衆緣過去而不捨離. 依自相續而得生起故. 名緣起. 如說此有故彼有. 此生故彼生. 非餘. 依此義故. 釋名應知. 復次數數謝滅. 復相續起故. 名緣起. 此依數壞數滅義釋. 復次於過去世覺緣性已. 等相續起故. 名緣起. 如世尊言. 我已覺悟. 正起宣說. 卽由此名展轉傳說. 故名緣起. 問無明望行爲幾種緣. 答望諸色行. 爲增上緣. 望無色行. 爲三緣. 謂等無間緣. 所緣緣. 增上緣. 如是餘支爲緣多少. 應如此知. 謂有色支望有色支爲一增上緣. 望無色支爲二緣. 謂所緣緣. 及增上緣. 若無色支望有色支唯爲一緣. 望無色支爲三緣. 謂等無間緣. 所緣緣. 增上緣. 問何故諸支相望無因緣耶. 答因緣者. 自體種子緣所顯故. 問若諸支相望無因緣者. 何故說言依因果體性建立緣起耶. 答依增上緣所攝. 引發因. 牽引因. 生起因故. 說名爲因. 問幾支是引因所攝. 答從無明乃至受. 問幾支是生因所攝. 答從愛乃至有. 問幾支是生引二因果所攝耶. 答於現法後法中. 識等乃至受. 於生老死位. 所攝諸支. 問若說無明以不如理作意爲因. 何因緣故. 於緣起敎中. 不先說耶. 答彼唯是不斷因故. 非雜染因故. 所以者何. 非不愚者起此作意. 依雜染因說緣起敎. 無明自性是染汚. 不如理作意自性. 非染汚. 故彼不能染汚無明. 然由無明力所染汚. 又生雜染業煩惱力之所熏發業之初因. 謂初緣起. 是故不說不如理作意. 問何故不說自體. 爲自體緣耶. 答由彼自體若不得餘緣. 於自體雜染不能增長. 亦不損滅. 是故不說. 問何因緣故. 福行不動行. 由正簡擇功力而起. 仍說用無明爲緣耶. 答由不了達世俗苦因爲緣. 起非福行. 由不了達勝義苦因爲緣. 生福及不動行. 是故亦說彼以無明爲緣. 間如經中說諸業以貪瞋癡爲緣. 何故此中唯說癡爲緣耶. 答此中通說福非福不動業緣. 貪瞋癡緣唯生非福業故. 問身業語業. 思所發起. 是則行亦緣行. 何故但說無明緣行. 答依發起一切行緣而說故. 及依生善染汚思緣而說故. 問識亦以名色爲緣. 何故此中但說行爲緣耶. 答行爲識雜染緣. 能引能生後有果故. 非如名色但爲所依所緣生起緣故. 問名色亦由大種所造. 及由觸生. 何故但說識爲緣耶. 答識能爲彼新生因故. 彼旣生已. 或正生時. 大種及觸. 唯能與彼爲建立因

間如經中說. 六界爲緣得入母胎. 何故此中唯說識界. 答若有識界. 決定於母胎中. 精血大種. 腹穴無闕故. 又識界勝故. 又依一切生一切有生時而說故. 問六處亦以飮食爲緣. 何故此中但說名色爲緣耶. 答此中說名色是彼生因故. 彼旣生已. 亦以飮食爲任持因. 問觸以三和爲緣. 何故此中但說六處爲緣. 答若有六處. 定有餘二無闕故. 又六處勝故. 由六處攝二種故. 問若自所逼迫. 若他所逼迫. 若時候變異. 若先業所引. 皆得生受. 何故此中但顯觸爲彼緣. 答觸是彼近因故. 由觸所引故. 餘緣所生受. 亦從觸生故. 必不離觸. 是故偏說. 問經中亦說無明爲緣生愛. 順愛境界. 亦得爲緣. 何故此中但說受爲緣耶. 答以受力故. 於相似境. 或求和合. 或求乖離. 由愚癡力. 但於諸受起盡等相. 不如實知. 由此不能制御其心. 問由隨眠未斷. 順彼諸法. 取皆得生. 何故此中但說愛爲取緣. 答由希望生故. 於追求時. 能發隨眠. 及能引彼隨順法故. 問前已說無明爲緣發起業有. 何故今者說取緣有. 答由取力故. 卽令彼業於彼彼生處能引識名色等果. 問生亦以精血等爲緣. 何故此中唯說有緣生耶. 答由有有故. 定有餘緣無闕. 又有勝故. 唯說彼爲緣. 問亦由遠行. 不避不平等. 他所逼迫爲緣. 老死可得. 何故此中但說生緣老死耶. 答雖由彼諸緣. 必以生爲根本故. 縱闕破緣. 但生爲緣. 定有老死故

問此十二支幾是煩惱道. 幾是業道. 幾是苦道. 答三是煩惱道. 二是業道. 餘是苦道. 問幾唯是因. 幾唯是果. 幾通因果. 答初一唯因. 後一唯果. 餘通因果. 又卽於此問. 更作餘答. 三唯是因. 二唯是果. 當知所餘亦因亦果. 問幾是獨相. 幾是雜相. 答三是獨相. 行等是雜相. 問何故行有是雜相. 答由一種說故. 謂能引愛非愛果故. 及能生趣差別故. 問何故識與名色六處一分有雜相. 答由三種說故. 謂依雜染時故. 依潤時故. 依轉時故. 問何故識乃至受與老死有雜相. 答由二種說故. 謂別顯苦相故. 及顯引生差別故. 復次於緣起中. 云何數往義. 謂生已不住義. 云何和合義. 謂諸緣聚集義. 云何起義. 謂諸緣和合之所引攝新新生義. 云何緣起. 云何緣生. 謂諸行生起法性是名緣起. 卽彼生已說名緣生. 問幾支苦諦攝及現法爲苦. 答二. 謂生及老死. 問幾支苦諦攝. 當來爲苦. 答識乃至受種子性. 問幾支集諦攝. 答所餘支. 問無明與行爲作俱有緣. 爲作無間滅緣. 爲作久遠滅緣. 答當知具作三緣. 謂由無知. 於隨順諸行法中. 爲俱有覆障緣. 爲彼彼事. 發起諸行. 又由惡見放逸俱行無知. 爲無間滅生起緣. 發起諸行. 又由無知. 爲久遠滅引發緣故. 建立順彼當生相續. 問云何應知諸行望識爲三種緣. 答由能熏發彼種子故. 爲俱有緣. 次後由彼勢力轉故. 爲無間滅生起緣. 由彼當來果得生故. 爲久遠滅引發緣. 如行望識. 如是識望名色. 名色望六處. 六處望觸. 觸望受亦爾

問云何應知受望愛爲三種緣. 答當知由彼起樂著故. 爲俱有緣. 從此無間由彼勢力. 起追求等作用轉故. 爲無間滅生起緣. 建立當來. 難可解脫彼相續故. 爲久遠滅引發緣. 問云何愛望取爲三種緣. 答由欲貪俱行. 於隨順取法中欲樂安立故. 爲俱有緣. 由無間滅勢力轉故. 爲生起緣. 建立當來. 難可解脫彼相續故. 爲久遠滅引發緣. 問云何取望有爲三種緣. 答由與彼俱令業能招諸趣果故. 爲俱有緣. 又由彼力. 於此生處能引識等故. 爲無間滅生起緣. 又能引發彼界功能故. 爲久遠滅引發緣. 問云何有望生爲三種緣. 答熏發彼種子故. 爲俱有緣. 由彼勢力無間隨轉故. 爲生起緣. 雖久遠滅. 而果轉故. 爲引發緣. 如有望生. 當知生望老死. 爲緣亦爾. 復次建立有支有二種. 一就勝分建立. 謂取所攝受業. 如前已說. 二全分建立. 謂業及識. 乃至受所有種子. 取所攝受. 建立爲有應知. 問是諸有支. 唯有次第與行爲緣. 乃至老死更有餘業用耶. 答卽此業用及於各別所行境中. 如其所應. 所有業用當知. 是名第二業用

問無明唯與行爲緣. 亦與餘支爲緣耶. 答無明乃至亦與老死爲緣. 前言唯與行爲緣者. 但說近緣義. 如是所餘盡應當知. 復次後支非前支緣. 何以故. 如爲斷後支故. 勤作功用斷於前支. 由前斷故後亦隨斷. 非爲斷前故勤作功用斷於後支. 是故當知. 唯此爲彼緣. 問云何說言此有故彼有. 答由未斷緣. 餘得生義故. 問云何此生故彼生. 答由無常緣. 餘得生義故. 問何故說言有生故有老死. 要由生緣而有老死. 如是乃至無明望行. 答由此言敎道理. 顯從無實作用緣餘得生義故. 問何故說言有生故有老死. 非離生緣而有老死. 如是乃至無明望行. 答由此言敎道理. 顯從自相續緣. 卽自相續餘得生義故. 問若法無明爲緣. 彼法是行耶. 設是行者. 彼無明爲緣耶. 答應作四句. 或有行非無明爲緣. 謂無漏及無覆無記身語意行. 或無明爲緣而非是行. 謂除行所攝有支. 所餘有支. 或有亦無明爲緣亦是行. 謂福非福不動身語意行. 除如是相是第四句. 問若行爲緣彼亦識耶. 設是識者行爲緣耶. 答應作四句. 或行爲緣非識. 謂除識所餘有支. 或識非行爲緣. 謂無漏識及無覆無記識. 除異熟生. 或亦識亦行爲緣. 謂後有種子識及果識. 除如是相. 是第四句. 由此道理. 乃至觸緣受. 隨其所應. 四句應知. 問若受爲緣皆是愛耶. 設是愛者皆受爲緣耶. 答應作四句. 或有是愛非受爲緣. 謂希求勝解脫. 及依善愛而捨餘愛. 或受爲緣而非是愛. 謂除無明觸所生受爲緣. 所餘有支法生. 或有受爲緣亦是愛. 謂無明觸所生受爲緣. 染汚愛生. 除如是相是第四句. 間若愛爲緣皆是取耶. 設是取者皆愛爲緣耶. 答當知此中是順後句. 謂所有取皆愛爲緣. 或愛爲緣而非是取. 謂除取所餘有支. 及緣善愛勤精進等諸善法生. 問若取爲緣皆是有耶. 設是有者皆取爲緣耶. 答亦應作順後句. 謂所有有皆取爲緣. 或取爲緣而非是有. 謂除有所餘有支. 問若有爲緣皆是生耶. 設是生者皆有爲緣耶. 答諸所有生皆有爲緣. 或有爲緣而非是生. 謂除生所餘老死最後有支. 問若生爲緣皆老死耶. 設是老死皆生爲緣耶. 答所有老死皆生爲緣. 或生爲緣而非老死. 所謂疾病. 怨憎合會. 親愛別離. 所求不遂. 及彼所起愁歎憂苦. 種種熱惱. 問是諸有支幾與道支所攝正見爲勝障◑. 答無明及彼所起意行. 若有一分能爲勝障. 如於正見. 如是於正思惟. 及正精進亦爾. 若正語正業正命. 以身行語行. 及有一分. 爲勝障◑. 若正命正定. 以餘有支. 爲勝障◑應知. 問是諸有支幾唯雜染品. 幾通雜染淸淨品. 答四唯雜染品. 餘通雜染淸淨品. 問云何生支通二品耶. 答若生惡趣及有難處. 唯是雜染品. 若生人天諸無難處. 此通染◑品. 當知餘支. 隨其所應. 皆通二品. 問何等無明不有故行不有. 何等無明滅故行滅耶. 答有三種發起◑. 隨眠. 無明. 由此無明滅故. 彼無明滅. 由彼滅故. 行亦隨滅

問何等行不有故識不有. 何等行滅故識滅耶. 答諸行於自相續中. 已作已滅. 及未起對治. 又由意行有故. 起身語行. 由此有故. 彼有. 彼無故彼緣識亦無. 此若全滅. 當知識亦隨滅. 問何等識不有故名色不有. 何等識滅故名色滅耶. 答種子識不有故. 果識不有. 此俱滅故. 俱名色滅. 如識望名色道理. 如是餘支乃至受. 隨其所應. 當知亦爾. 如無明緣行道理如是愛緣取. 取緣有道理. 當知亦爾. 如行緣識道理. 如是有緣生. 當知亦爾. 如識緣名色道理. 生緣老死. 當知亦爾. 問何等受不有故愛不有. 何等受滅故愛滅耶答如行緣識道理. 當知亦爾. 問如前所說八緣起門. 幾門是十二支緣起所顯. 幾門非耶. 答三門是彼所顯. 謂二一分所顯. 一全分所顯. 餘門非. 何等爲二一分所顯. 謂內識生門. 自業所作門. 何等爲一全分所顯. 謂有情世間轉門. 問不如實知緣起道理者. 有幾種過患耶. 答有五. 謂起我見. 及能發起前際俱行見. 如前際俱行見. 如是後際俱行見. 前後際俱行見亦爾. 又於彼見猛利堅執. 有取有怖. 於現法中. 不般涅槃. 是名第五過患. 問如實知者有幾種勝利耶. 答飜前五過應知勝利亦有五種. 復次是十二支緣起. 幾支是實有. 謂九. 幾支非實有. 謂餘. 幾一事爲自性. 謂五. 幾非一事爲自性. 謂餘. 幾是所知障因. 謂一. 幾能生苦. 謂五. 幾苦胎藏. 謂五. 幾唯是苦. 謂二. 幾說爲因分. 謂前六. 無明乃至觸. 及愛取有三說爲因分. 幾說爲果分. 謂後二說爲果分. 幾說爲雜因果分. 謂所餘支說爲雜分. 所以者何. 有二種受. 名爲雜分. 一謂後法以觸爲緣因受. 二謂現法與愛爲緣果受. 此二雜說爲觸緣受. 復次幾支能生愛非愛境界果. 幾支能生自體果. 謂前六支能生前果. 後三支能生後果. 一支俱生二果. 復次幾支樂受俱行. 謂除二所餘支. 幾支苦受俱行. 謂卽彼及所除中一. 幾支不苦不樂受俱行. 謂如樂受道理應知. 幾支不與受俱行. 謂所除中一. 復次幾支壞苦攝. 謂樂受俱行支. 及非受俱行支一分. 幾支苦苦攝. 謂苦受俱行支. 及非受俱行支一分. 幾支行苦攝. 謂所有壞苦. 苦苦支. 亦是行苦支. 或有行苦所攝. 非餘二苦. 謂不苦不樂受俱行支. 及非受俱行支一分. 問於一切生處及三摩鉢底中. 皆有一切支現行可得耶. 答不可得. 謂無想天中. 及滅盡定. 無想定中. 有色支可得. 非無色支. 若生無色界. 無色支可得. 非有色支. 問頗有依支得離支耶. 答有. 謂依上地支. 離下地支. 此但一分非全. 唯暫時非究竟. 問幾支染汚. 幾支不染汚. 答三染. 餘通二種. 若不染汚. 善及無覆無記別故. 分爲二種應知. 問幾支欲界繫. 答一切支. 和合等起故. 問幾支色界繫. 答一切一分. 問云何應知. 彼有老耶. 答彼諸行有朽壞腐敗性故. 如色界繫. 當知無色界繫亦爾. 問幾支是學. 答無. 問幾支是無學. 答亦無. 問幾支是非學非無學. 答一切. 問所有善有漏支. 彼何故非學耶. 答◑流轉故. 若學所有善有漏法. 彼與流轉相違故. 及用明爲緣故非支. 問預流果當言幾支已斷耶. 答一切一分無全斷者. 如預流果. 如是一來果亦爾. 問不還果當言幾支已斷耶. 答欲界一切. 色無色界不定. 問阿羅漢當言幾支已斷耶. 答三界一切. 復次於彼彼經中. 由幾種言說道理說緣起耶. 謂略說由六種言說道理. 一由順次第說. 二由逆次第說. 三由一分支說. 四由具分支說. 五由黑品說. 六由白品說. 問如世尊說緣起甚深. 此甚深義. 云何應知. 答由十種相. 應. 知緣起甚深義. 謂依無常義. 苦義. 空義. 無我義說. 依無常義者. 謂從自種子生. 亦待他緣. 又從他緣生. 亦待自種子. 又從自種子又從他緣生. 而種及緣於此生事. 無作無用. 亦無運轉. 又復此二因性功能. 非不是有. 又諸有支. 雖無始來其相成就. 然刹那刹那新新相轉. 又緣起支雖刹那速滅. 然似停住運動相現. 依苦義者. 謂緣起支. 一味苦相而似三種相現. 依空義者. 謂緣起支. 雖離有情作者受者. 然似不離. 顯現而說. 依無我義者. 謂緣起支. 雖不自在實無有我相. 然似我相顯現. 依勝義諦. 諸法自性雖不可說. 而言諸法自性可說. 問應以幾智知緣起耶. 答二. 謂以法住智. 及眞實智. 云何以法住智. 謂如佛施設開示. 無倒而知. 云何以眞實智. 謂如學見跡觀甚深義. 問如世尊言. 是諸緣起. 非我所作亦非餘作. 所以者何. 若佛出世. 若不出世. 安住法性法住法界. 云何法性. 云何法住. 云何法界. 答是諸緣起. 無始時來. 理成就性是名法性. 如成就性. 以無顚倒文句安立. 是名法住. 由此法住以彼法性爲因. 是故說彼名爲法界. 問如經言. 生若無者. 無處無位. 生可是有. 若一切種生非有者. 生緣老死. 應不可得. 何故此中說彼自性緣自性耶. 答依自種子果生說故. 謂識乃至受支. 是生種子故. 義說爲生. 由此有故. 後時卽此果支. 名有緣生. 如是餘支. 如經所脫. 隨其所應. 盡當知

問已說一切支非更互爲緣. 何故建立名色與識互爲緣耶. 答識於現法中. 用名色爲緣故. 名色復於後法中. 用識爲緣故. 所以者何. 以於母腹中. 有相續時. 說互爲緣故. 由識爲緣. 於母腹中. 諸精血色. 名所攝受. 和合共成◑羅藍性. 卽此名色爲緣. 復令彼識於此得住. 問何故菩薩觀黑品時. 唯至識支. 其意轉還. 非至餘支耶. 答由此二支更互爲緣故. 如識緣名色. 如是名色亦緣識. 是故觀心至識轉還. 於餘支中. 無有如是轉還道理. 於就一處. 顯示更互爲緣道理. 故名轉還. 於還滅品中. 名色非是後有識還滅因. 由此因緣復過觀察. 問何因緣故說緣起支非自作. 非他作. 非俱作. 亦非無因生耶. 答生者非有故. 緣無作用故. 緣力所生故. 問於緣起中. 何等是苦芽. 誰守養苦芽. 何等爲苦樹. 答無明行緣所引識乃至受是苦芽. 受緣所引愛. 乃至有是守養苦芽. 生與老死. 當知是苦樹. 問幾緣起支當知如뇟. 答識乃至受. 問幾支如膏. 答元明行. 愛取有. 問幾支如焰. 答生老死應知. 問何因緣故. 於緣起黑品敎中. 說名增益. 答一切有支純大苦聚爲後果故. 又諸有支前前爲緣. 後後所隨故. 問何因緣故. 於白品敎中. 說名損減. 答由一切支前前永斷後後減故. 又是純大苦聚損減因故. 問幾緣起支名有因法. 答謂前七. 問幾緣起支名有因苦. 答餘五. 問幾支滅是漏盡所顯. 答三. 問幾支滅是緣盡所顯. 答卽此三是餘支緣故. 問幾支滅是受盡所顯. 答一. 謂由煩惱已斷故. 所依滅時. 此一切受. 皆永息滅故. 問何因緣故. 依止緣起. 建立七十七智耶. 答爲顯有因雜染智故. 又復爲顯於自相續自已所作雜染智故. 又復爲顯前際諸支無始時故. 又復爲顯後際諸支容有雜染還滅義故. 又復爲顯支所不攝諸有漏慧遍知義故. 於一一支. 皆作七智. 當知總有七十七智. 問何因緣故. 於緣起中. 建立四十四智耶. 答爲顯於一一支依四聖諦觀察道理. 是故總有四十四智. 復次若生欲界. 依欲界身. 引發上地若眼若耳. 由此見聞下地自地所有色聲. 又依此身. 起三界意及不繫意. 而現在前. 若生色無色界. 除其下地. 一切現前. 如在欲界

復次此三種雜染. 謂煩惱雜染. 業雜染. 生雜染. 爲欲斷故. 修六種現觀. 應知何等爲六. 謂思現觀. 信現觀. 戒現觀. 現觀智諦現觀. 現觀邊智諦現觀. 究竟現觀

瑜伽師地論◑第十

위

*

다음

->